钦定古今图书集成/明伦汇编/氏族典/第483卷 > 《廖用贤尚友录》 > 邵玉
## 钦定古今图书集成/明伦汇编/氏族典/第483卷 > 《廖用贤尚友录》 > 邵玉

按《万姓统谱》：“玉，字德温，鄞人。举宣德十年乡试，授汝
州学正。秩满，升南宁及河间府学教授。九年最，绩转
顺天府学。用兵部尚书马昂荐，擢云南按察司佥事，
提督学校。已乃以足疾纳禄而归。性至孝，痛母早丧，
即宦辙万里，必将父以养。其教士先严义利之训，以
身为范。尝三典文衡，得人为多，以清约终身，门人李”
东阳表其墓。